دايما لما أسافر أي ديرة أخلي السوق لآخر يوم أو يومين عقب ما أشوف كل معالمها السياحية. وبما ان كان عندي يومين للتسوق اخترت مول الإمارات لأول يوم. وايد حبيت المجمع والتسوق فيه سهل لأن عندهم تطبيق تقدرون تنزلونه على الموبايل ويدليكم أماكن المحلات. وعشان مايملون اليهال نصيحة دخلوهم سكي دبي بس حجزوا التذاكر أونلاين لأن النطرة كانت ساعة الا ربع عند التذاكر!
الفرق بين المحلات عندنا وعندهن ان المحلات كبيرة وواسعة والبضاعة متوفرة ووقتها كان هارفي نكلز عنده تنزيلات حلوة على ماركات مايسوون عليها خصم عندنا مثل مانولو بلانيك وكل شي متوفر. أكثر شي عجبني بوتيك شانيل وتعامله مع الزباين.
|بوتيك شانيل|
|بولغاري|
|هارفي نيكلز|
|عندهم منتجات كيلز داخل هارفي نيكلز|
|عندهم كذا بوتيك داخل هارفي نيكلز وقسم الملابس كبير|
|موديلات يديدة من مانولو|
|مشمولين بالتنزيلات|
|وقبال هارفي نيكلز توهم مفتتحين محل كيكو للمكياج|
تغدينا في مطعم أزكدنيا الأردني. الفخارات عندهم والصواني كانت لذيذة بس المشاوي عادية. ويمدحون الريوق عندهم بس ماجربناه.